24/12/2018 | Administración LocalMunicipal
Narón
Intervención
Edicto aprobación definitiva modificacións Ordenanza fiscal nº 24 reguladora da taxa pola inmovilización de vehículos na vía pública e pola retirada, traslado e depósito de vehículos da vía pública

Ao abeiro do disposto no artigo 17.4 do RDL 2/2004, de 5 de marzo que aproba o texto refundido da Lei reguladora das facendas locais, procédese á publicación do texto íntegro das modificacións da ordenanza fiscal nº 24 reguladora da taxa pola inmovilización de vehículos na vía pública e pola retirada, traslado e depósito de vehículos da vía pública, aprobadas polo Concello - Pleno do Concello de Narón: provisionalmente en data 25/10/2018 e definitivamente o 19/12/2018. Contra o acordo descrito no parágrafo anterior, poderán os interesados interpoñer directamente o recurso contencioso- administrativo, no prazo de dous meses contados a partir do día seguinte ao de publicación deste Edicto. Poderán así mesmo interpoñer calquera outro que estimen axeitado. Modificacións da ordenanza fiscal nº 24 reguladora da taxa pola inmovilización de vehículos na vía pública e pola retirada, traslado e depósito de vehículos da vía pública, nos artigos que se enumeran a continuación que quedan redactados come segue: Constitúe o feito impoñible desta taxa a actividade municipal derivada da inmobilización e custodia de vehículos na vía pública e pola retirada, traslado, depósito a algún dos depósitos municipais e custodia dos vehículos retirados da vía pública, así como a retirada con guindastre de vehículos da vía pública no municipio de Narón e o seu traslado a un lugar próximo e visible dende onde estivese o vehículo estacionado, que se realizará nos supostos contemplados na Ordenanza Xeral Municipal sobre Tráfico, Circulación de vehículos a Motor e Seguridade Vial, nalgunha das circunstancias enumeradas a continuación: 2.1. A REQUERIMENTO DA AUTORIDADE XUDICIAL.2.1.1. Para proceder o depósito dun vehículo a requirimento da autoridade Xudicial será necesario escrito no que figure a Autoridade que dita a orde e número de dilixencias.2.2. A REQUERIMENTO DE ORGANISMOS POLICIAIS.2.2.1. Para proceder o depósito dun vehículo a requirimento de Organismos Policiais será necesario escrito no que figure a policía solicitante, motivo da retirada, número de dilixencias e xulgado que entende do caso.2.3. A REQUERIMENTO DE OUTROS ORGANISMOS OFICIAIS.2.3.1. Para proceder o depósito dun vehículo a requirimento de Organismos Oficiais será necesario escrito no que figure o organismo que dita a orde, motivo da retirada e número de expediente.2.4. SEGUNDO O ESTABLECIDO NO ARTIGO NÚMERO 63 DA ORDENANZA XERAL MUNICIPAL SOBRE TRÁFICO, CIRCULACIÓN DE VEHÍCULOS A MOTOR E SEGURIDADE VIAL.2.4.1. A Policía Local poderá ordenar a retirada e depósito dun vehículo da vía pública cando se atope estacionado en calquera das seguintes circunstancias: a) En lugares que constitúa un perigo. b) Se perturba gravemente a circulación de peóns ou vehículos. c) Se obstaculiza ou dificulta o funcionamento dalgún servizo público. d) Se ocasiona perdas ou deterioro no patrimonio público. e) Se se atopa en situación de abandono. f) Cando un vehículo permaneza estacionado en lugares habilitados pola autoridade municipal como de estacionamento con limitación temporal sen colocar o distintivo que o autoriza, ou cando se supere o dobre do tempo aboado conforme ao establecido ao respecto nesta ordenanza. g) Nos carrís ou partes das vías reservados exclusivamente para a circulación ou para o servizo de determinados usuarios (carril bus, carril taxi, paradas, diminuídos físicos, etc). h) En caso de accidentes que impidan continuar a marcha. i) Nun estado de deterioro tal que obrigara á súa inmobilización. j) Cando procedendo legalmente á inmobilización do vehículo non houbese un lugar adecuado para practicala sen obstaculizar a circulación de vehículos ou persoas. k) En espazos reservados a servizos de seguridade ou urxencias. l) En vías catalogadas como de atención preferente (VAP) m) Nas reservas para servizos especiais (amoblamento, mudanzas, operacións esporádicas e excepcionais), dentro da zona acoutada, cando o estacionamento se realice despois de acoutar e sinalizar a zona, os gastos derivados serán por conta do infractor ou titular do vehículo e cando o vehículo estivese estacionado na zona antes de proceder ao acoutamento e sinalización da zona, para garantir o servizo, procederase a retirar e estacionar o vehículo nunha zona próxima e de non haber un lugar apropiado, procederase ao seu traslado ao depósito municipal, sendo os gastos de retirada, traslado e custodia por conta da Administración. n) Nas reservas por obras na vía pública, dentro da zona acoutada, cando o estacionamento se realice despois de acoutar e sinalizar a zona, os gastos derivados serán por conta do infractor ou titular do vehículo e cando o vehículo estivese estacionado na zona antes de proceder ao acoutamento e sinalización da zona, para garantir o servizo, procederase a retirar e estacionar o vehículo nunha zona próxima e de non haber un lugar apropiado, procederase ao seu traslado ao depósito municipal, sendo os gastos de retirada, traslado e custodia por conta da empresa responsable das obras. ñ) En calquera outro suposto previsto na lei ou na ordenanza de tráfico deste Concello.2.5. VEHÍCULOS CON ORDE DE PRECINTO.2.5.1. Cando sexa localizado un vehículo con orde de precinto informarase inmediatamente á unidade administrativa que ditou a orde. Se se atopa estacionado procederase ao seu traslado, depósito e precinto, sendo denunciado se estivese cometendo algunha infracción. De atoparse circulando se lle darán indicacións para súa detención, procedendo posteriormente ao seu traslado, depósito e precinto.2.5.2. A requirimento do propietario do vehículo, se non contradí a orde que orixinou o precinto, este poderase precintar no lugar determinado por el, si as circunstancias o permiten, non supoñendo neste caso custo algún para o titular.2.6. VEHÍCULOS QUE CARECEN DE SEGURO OBRIGATORIO.2.6.1. Cando sexa localizado un vehículo circulando ou estacionado e careza do seguro obrigatorio de vehículos, este será trasladado ao depósito municipal, devengándose as taxas correspondentes.2.7. ACTUACIÓN POLICIAL. Cando con motivo dunha actuación policial, no ámbito da súa competencia, os policías se vexan na obriga ou necesidade de retirar un vehículo da vía pública.2.8. INMOBILIZACIÓN. O feito impoñible tamén está constituído pola inmobilización por medio dun procedemento mecánico que impida a circulación dos vehículos estacionados de forma irregular sen perturbar gravemente a circulación ou en calquera outro suposto previsto na lei ou nesta ordenanza.1. Os dereitos esixibles fíxanse na seguinte contía: A anterior tarifa completarase coas taxas correspondentes ao depósito e garda dos vehículos dende a súa recollida, así como ao transporte suplementario que requirise o traslado destes vehículos a outros recintos establecidos dentro de núcleo urbano. Este transporte poderá efectuarse cando resulten insuficientes os locais nos que foran depositados e non antes das seis horas da súa recollida.2. As contías das referidas taxas, por día natural ou fracción, a partir das primeiras 24 horas, serán as seguintes: A presente ordenanza entrará en vigor o día da súa publicación no B. O. P. e comezará a aplicarse a partir do día 1 de xaneiro de 2019, permanecendo en vigor ata a súa modificación ou derrogación expresa. Narón, 19 de decembro de 2018 A alcaldesa- presidenta Marián Ferreiro Díaz